Απόφαση της Επιτροπής

της 9ης Απριλίου 2002

για την τροποποίηση των αποφάσεων 93/24/ΕΟΚ, 93/244/ΕΟΚ και 2001/618/ΕΚ όσον αφορά τον κατάλογο των κρατών μελών και των περιφερειών που είναι απαλλαγμένες από τη νόσο του Aujeszky και τις περιφέρειες στις οποίες εφαρμόζονται εγκεκριμένα προγράμματα εξάλειψης της νόσου του Aujeszky

[κοινοποιηθείσα υπό τον αριθμό Ε(2002) 1326]

(Κείμενο που παρουσιάζει ενδιαφέρον για τον ΕΟΧ)

(2002/270/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(1), όπως τροποποιήθηκε τελευταία από την απόφαση 2001/298/ΕΚ(2), και ιδίως το άρθρο 10 παράγραφος 2,

Εκτιμώντας τα ακόλουθα:

(1) Οι συμπληρωματικές εγγυήσεις στο ενδοκοινοτικό εμπόριο των χοίρων που αφορούν τη νόσο του Aujeszky και οι κατάλογοι των εδαφών στα κράτη μέλη που είναι απαλλαγμένα από αυτή τη νόσο και όπου εφαρμόζονται εγκεκριμένα προγράμματα ελέγχου της νόσου θεσπίζονται στην απόφαση 93/24/ΕΟΚ της Επιτροπής(3), όπως τροποποιήθηκε τελευταία από την απόφαση 2001/746/ΕΚ(4), και την απόφαση 93/244/ΕΟΚ της Επιτροπής(5), όπως τροποποιήθηκε τελευταία από την απόφαση 2001/905/ΕΚ(6). Οι αποφάσεις 93/24/ΕΟΚ και 93/244/ΕΟΚ θα καταργηθούν από την 1η Ιουλίου 2002 και θα αντικατασταθούν από την απόφαση 2001/618/ΕΚ της Επιτροπής(7).

(2) Στην Βαυαρία (Γερμανία) εφαρμόστηκε πρόγραμμα εξάλειψης της νόσου του Aujeszky, το οποίο είχε εγκριθεί από την απόφαση 95/210/ΕΚ της Επιτροπής(8).

(3) Η Γερμανία θεωρεί ότι η Βαυαρία είναι τώρα απαλλαγμένη από τη νόσο Aujeszky και υπέβαλε δικαιολογητικά έγγραφα στην Επιτροπή, όπως απαιτείται σύμφωνα με το άρθρο 10 της οδηγίας 64/432/ΕΟΚ.

(4) Το πρόγραμμα θεωρείται ότι ήταν επιτυχές όσον αφορά την εξάλειψη αυτής της νόσου από τη Βαυαρία.

(5) Οι αποφάσεις 93/24/ΕΟΚ, 93/244/ΕΟΚ και 2001/618/ΕΚ πρέπει συνεπώς να τροποποιηθούν αναλόγως.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα I της απόφασης 93/24/ΕΟΚ αντικαθίσταται από το κείμενο του παραρτήματος Α της παρούσας απόφασης.

Άρθρο 2

Το παράρτημα I της απόφασης 93/244/EΟΚ αντικαθίσταται από το κείμενο του παραρτήματος Β της παρούσας απόφασης.

Άρθρο 3

Τα παραρτήματα Ι και ΙΙ της απόφασης 2001/618/ΕΚ αντικαθίστανται από το κείμενο των παραρτημάτων Α και Γ της παρούσας απόφασης.

Άρθρο 4

Η παρούσα απόφαση εφαρμόζεται από την 1 Απριλίου 2002.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 9 Απριλίου 2002.

Για την Επιτροπή

David Byrne

Μέλος της Επιτροπής

(1) ΕΕ L 121 της 29.7.1964, σ. 1977/64.

(2) ΕΕ L 102 της 12.4.2001, σ. 63.

(3) ΕΕ L 16 της 25.1.1993, σ. 18.

(4) ΕΕ L 278 της 23.10.2001, σ. 41.

(5) ΕΕ L 111 της 5.5.1993, σ. 21.

(6) ΕΕ L 335 της 19.12.2001, σ. 22.

(7) ΕΕ L 215 της 9.8.2001, σ. 48· απόφαση όπως τροποποιήθηκε τελευταία από την απόφαση 2001/905/ΕΚ.

(8) ΕΕ L 132 της 16.6.1995, σ. 19.

ΠΑΡΑΡΤΗΜΑ Α

Το παράρτημα I της απόφασης 93/24/ΕΟΚ και το παράρτημα Ι της απόφασης 2001/618/ΕΚ αντικαθίστανται από το ακόλουθο κείμενο:

"ΠΑΡΑΡΤΗΜΑ Ι

Κράτη μέλη ή περιφέρειές τους απαλλαγμένα από τη νόσο Aujszky και όπου απαγορεύεται ο εμβολιασμός

>ΘΕΣΗ ΠΙΝΑΚΑ>"

ΠΑΡΑΡΤΗΜΑ Β

Το παράρτημα I της απόφασης 93/244/EΟΚ αντικαθίσταται από το ακόλουθο κείμενο:

"ΠΑΡΑΡΤΗΜΑ I

Κράτη μέλη ή περιφέρειές τους όπου εφαρμόζονται εγκεκριμένα προγράμματα ελέγχου της νόσου Aujszky

>ΘΕΣΗ ΠΙΝΑΚΑ>"

ΠΑΡΑΡΤΗΜΑ Γ

Το παράρτημα IΙ της απόφασης 2001/618/EΚ αντικαθίσταται από το ακόλουθο κείμενο:

"ΠΑΡΑΡΤΗΜΑ II

Κράτη μέλη ή περιφέρειές τους όπου εφαρμόζονται εγκεκριμένα προγράμματα ελέγχου της νόσου Aujszky

>ΘΕΣΗ ΠΙΝΑΚΑ>"